|  |  |  |
| --- | --- | --- |
| ГРБОВИ ЗА МЕМОРАНДУМ | Република Сербия  Автономна покраїна Войводина  **Покраїнски секретарият за образованє, предписаня, управу**  **и национални меншини – национални заєднїци**  Булевар Михайла Пупина 16, 21000 Нови Сад  Т: +381 21 487 4608; Ф +381 21 456 217  [ounz@vojvodina.gov.s](mailto:ounz@vojvodina.gov.s) | |
|  | ЧИСЛО: 128-90-1092/2022-05 | ДАТУМ: 9.6.2022. року |

На основи члена 11. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализму и толеранциї («Службени новини АПВ», число 8/2019) и члена 15. и 16. пасус 5. у вязи зоз членом 24. пасус 2. и членом 37. пасус 5. Покраїнскей скупштинскей одлуки о покраїнскей управи («Службени новини АПВ», число 37/2014, 54/2014 – др. предписанє, 37/2016, 29/2017, 24/2019, 66/2020 и 38/2021) и предкладаня за додзельованє буджетних средствох по явним конкурсу за орґанизованє едукативно-рекреативного кампу школярох штреднїх школох, число: 128-90-1092/2022-05 од 30.5.2022. року, конкурсней комисиї за запровадзованє поступку додзельованє буджетних средствох на основи Явного конкурсу за орґанизованє едукативно-рекреативного кампу школярох штреднїх школох, покраїнски секретар за образованє, предписаня, управу и национални меншини – национални заєднїци приноши

**Ришенє**

**о додзельованю буджетних средствох по Явним конкурсу за орґанизованє едукативно-рекреативного кампу школярох штреднїх школох**

**I**

На основи Явного конкурсу за орґанизованє едукативно-рекреативного кампу школярох штреднїх школох, хтори розписани 9.5.2022. року под числом: 128-90-1092/2022-05, хтори обявени у «Службених новинох АП Войводини» число: 21/2022, 11.5.2022. року, средства ше додзелює шлїдуюцому подношительови прияви:

|  |  |  |  |  |
| --- | --- | --- | --- | --- |
| **Подношитель прияви** | **Населєне место** | **Предкладанє суми за додзельованє** | **Число предмету** | **Число**  **бодох** |
| Здруженє Центер за младих "Ana & Bastian" | Канїжа | 2.500.000,00 | 128-90-1093/2022-05 | 28 |

**II**

Тото ришенє о виборе програмох/проєктох ше обяви на урядовим интернет-боку Покраїнского секретарияту.

**Обгрунтованє**

На основи члена 11. у вязи зоз членом 24. и 26. Покраїнскей скупштинскей одлуки о буджету Aвтономнeй покраїни Войводини за 2022. рок («Службeни новини АП Войводини», число 54/2021 и 7/2022 – ребаланс) и члeна 7. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализму и толеранциї («Службени новини АПВ», число 8/2019), Покраїнски секретарият за образованє, предписаня, управу и национални меншини – национални заєднїци, 9.5.2022. року, розписал Явни конкурс за орґанизованє едукативно-рекреативного кампу школярох штреднїх школох, под числом: 128-90-1092/2022-05.

Зоз Покраїнску скупштинску одлуку о додзельованю буджетних средствох за унапредзенє положеня националних меншинох – националних заєднїцох и розвой мултикултурализму и толеранциї («Службени новини АПВ», число 8/2019) ше ушорює наменку, способ и поступок за додзельованє буджетних средствох за софинансованє програмох и проєктох за унапредзованє положеня националних меншинох – националних заєднїцох и розвой мултикултурализму и толеранциї на териториї Автономней покраїни Войводини.

Наведзени средства ше обезпечує у буджету АП Войводини и водзи ше их на окремним буджетним роздїлу покраїнского орґану управи цо є компетентни за обласц националних меншинох – националних заєднїцох.

На основи конкурсу яки запровадзени у складзе з членом 24. и 26. Покраїнскей скупштинскей одлуки о буджету Автономней покраїни Войводини за 2022. рок («Службени новини АП Войводини», число 54/2021 и 7/2022 – ребаланс) и обсягу обезпечених средствох за наведзени наменки, яки утвердзени з членом 11, истей одлуки, окончує ше прерозподзельованє средствох по приявох цо сцигли на конкурс.

Зоз членом 15. Покраїнскей скупштинскей одлуки о покраїнскей управи («Службени новини АПВ», число 37/14 и 54/2014 – др. предписанє, 37/2016, 29/2017,24/2019, 66/2020 и 38/2021) утвердзене же пре вивершованє закона, других предписаньох и общих актох Републики Сербиї, предписаньох Скупштини и Покраїнскей влади, покраїнски орґани управи приноша предписаня и поєдинєчни акти, кед су за тото овласцени, а зоз членом 16. пасус 5, истей одлуки, же ше з ришеньом одлучує о поєдинєчних стварох, у складзе з предписанями. У складзе зоз членом 24. пасус 2, покраїнски секретар представя покраїнски секретарият, орґанизує и обезпечує окончованє роботох на ефикасни способ, приноши акти за хтори є овласцени, формує комисиї и роботни ґрупи за окончованє зложенших роботох зоз дїлокруга Секретарияту и одлучує о правох, длужносцох и одвичательносцох занятих. Зоз членом 37. пасус 5. утвердзене же Покраїнски секретарият за образованє, предписаня, управу и национални меншини – национални заєднїци, у складзе зоз законом, окончує роботи покраїнскей управи цо ше одноша на пририхтованє актох за Скупштину або Покраїнску владу, а з якима ше, медзи иншим: доприноши розвою интеркултурализму, афирмациї мултикултурализму, толеранциї и соживоту националних меншинох – националних заєднїцох цо жию на териториї АП Войводини; стара ше о витворйованю правох у обласци людских правох и правох националних меншинох – националних заєднїцох и утвердзує додатни права припаднїкох националних меншинох – националних заєднїцох; обезпечує средства за финансованє, односно софинансованє националних совитох националних меншинох, здруженьох и орґанизацийох националних меншинох – националних заєднїцох, як и унапредзованє витворйованя правох припаднїкох националних меншинох – националних заєднїцох на териториї АП Войводини.

Конкурсна комисия за запровадзованє поступку додзельованя буджетних средствох на основи Явного конкурсу за орґанизованє едукативно-рекреативного кампу школярох штреднїх школох, основана з ришеньом число: 128-401-5605/2022-05 од 24.5.2022. року. Комисия зашедала 30.5.2022. року и после розпатраня и вреднованя приявох, утвердзела лїстину вреднованя, бодованя и ранґированя приявених подношительох приявох хтора обявена на урядовим интернет-боку Покраїнского секретарияту 30.5.2022. року. Учашнїки на конкурсу мали право на пригварку на лїстину вреднованя и ранґированя приявених програмох/проєктох, у чаше осем дньох по єй обявйованю. По виходзеню термина за подношенє пригваркох, Конкурсна комисия послала предкладанє покраїнскому секретарови за приношенє конєчного ришеня за додзельованє средствох по Явним конкурсу за орґанизацию едукативно-рекреативного кампу школярох штреднїх школох.

У складзе зоз наведзеним, а у вязи зоз членом 11. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализму и толеранциї („Службени новини AПB“, число 8/2019), на предкладанє конкурсней комисиї за запровадзованє поступку додзельованя буджетних средствох на основи Явного конкурсу за орґанизованє едукативно-рекреативного кампу школярох штреднїх школох, покраїнски секретар за образованє, предписаня, управу и национални меншини – национални заєднїци принєсол ришенє як и у диспозитиве.

Тото ришенє конєчне.

Покраїнски секретар,

Жолт Сакалаш